|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA ODLUKE**  Nositelj izrade izvješća: Grad Pula - Pola, Upravni odjel za urbanizam, investicije i razvojne projekte  Pula, 30.06.2025. godine | |
| **Naziv akta za koji je provedeno savjetovanje s javnošću** | **Prijedlog Odluke o provođenju i sufinanciranju mjera energetske učinkovitosti na području grada Pule** |
| **Naziv tijela nadležnog za izradu nacrta / provedbu savjetovanja** | Upravni odjel za urbanizam, investicije i razvojne projekte |
| **Razlozi za donošenje akta i ciljevi koji se njime žele postići uz sažetak ključnih pitanja** | Akcijskim planom energetske učinkovitosti Grada Pule 2025.-2027. (Službene novine – Bollettino ufficiale Pula - Pola broj 20/24) definirane su mjere energetske učinkovitosti na osnovi kojih su utvrđene i mjere koje se sufinanciraju ovom Odlukom. Ovom se Odlukom utvrđuju uvjeti, kriteriji i postupak provođenja mjera poticanja energetske učinkovitosti kojima će Grad Pula - Pola sufinancirati: 1. nabavu novih kućanskih uređaja, 2. nabavu novih dizalica toplina, 3. uslugu izrade glavnog projekta za solarnu elektranu u mrežnom radu za obiteljske kuće, 4. nabavu novih fotonaponskih sunčanih modula potrebnih za izradu solarne elektrane na obiteljskoj kući i 5. nabavu novih peći ili kotlova na pelete.  Provođenjem mjera energetske učinkovitosti Grad utječe na smanjenje potrošnje energije iz neobnovljivih izvora, potiče korištenje solarne energije, kao obnovljivog izvora, te na smanjenje emisija stakleničkih plinova. |
| **Objava dokumenata za savjetovanje** | https://www.pula.hr/hr/eusluge/ekonzultacije/ekonzultacije-u-tijeku/163/prijedlog-odluke-o-provodjenju-i-sufinanciranju-mjera-energetske-ucinkovitosti-na-podrucju-grada-pula-pola/ |
| **Razdoblje provedbe savjetovanja** | Internetsko savjetovanje s javnošću provedeno je u razdoblju od 29. svibnja 2025. godine do 29. lipnja 2025. godine |
| **Pregled osnovnih pokazatelja uključenosti savjetovanja s javnošću** | U za to propisanom roku zaprimljena su 2 prijedloga podnesena od strane zainteresirane javnosti. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**

|  |  |  |  |
| --- | --- | --- | --- |
| **R.**  **Br.** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| **1.** | **Renata Kovač** | **Zaprimljeno 03.06.2025.**  Prvo da pohvalim što ćete provesti sufinanciranje, odlična stvar. Imam prijedlog za koji mislim da je vezan uz temu a i za zdravi i radostan način života. Voljela bih kad bi sufinancirali električne bicikle. Vozim običan bicikl (ne posjedujem auto) jer mi je električni bicikl skup i vjerujem da nisam jedina koja bi voljela kupiti ali nemam financijske mogućnosti. Vjerujem da je Grad Pula potrebna edukacija o tome koliko je zdravo i korisno koristiti bicikl umjesto auta. Svjesna sam da većina sudionika u prometu, ne podnosi bicikliste ali ako bi bilo više poticaja, s vremenom bi se navike i ponašanje promijenilo. | **NE PRIHVAĆA SE**  Mjera za električne bicikle bila je predmet sufinanciranja po prethodnom Akcijskom planu energetske učinkovitosti za period od 2022.-2024. godine. Obzirom u proteklom periodu nije bilo interesa za tu mjeru (zaprimljena su 2 zahtjeva u 3 godine), u novom Akcijskom planu nije predviđena za sufinanciranje. |
| **2.** | **Mladen Viljevac** | **Zaprimljeno 07.06.2025.**  Poštovani,   1. Predlažem da se zbog velike inflacije, po pojedinom kućanskom uređaju naknada poveća sa 100 eura na 120 eura. 2. Budući da su financijska sredstva za 2024 godinu bila relativno brzo potrošena i mnogi građani koji su krajem godine kupovali uređaje nisu mogli participirati u sufinanciranju u 2024. godini, predlažem da se za 2025. godinu priznaju i računi sa datumom od 01.12.2024. godine. | **NE PRIHVAĆA/ PRIMLJENO NA ZNANJE**  Prijedlog pod točkom 1. se ne prihvaća obzirom predmetno sufinanciranje nije socijalna mjera podrške, već se odnosi na prosječnu financijsku razliku u cijeni između nižeg i višeg energetskog razreda.  Prijedlog pod točkom 2. već je definiran u Prijedlogu odluke, u zadnjem stavku članka 4. „kupnja/nabava robe/usluge dokazuje prodajnim računom dobavljača **s datumom iz godine objave javnog poziva ili one koja prethodi istom**.“ |